Gust Aakula

Gustaf Viktor "Gust" Aakula (12. lokakuuta 1884 Kokemäki – 6. marraskuuta 1976 DuluthAncientFaces Viitattu 29.10.2013.) oli amerikansuomalainen toimittaja ja anarkosyndikalisti. Hän toimi Yhdysvalloissa pitkään muun muassa suomenkielisen Industrialisti-lehden toimittajana.

 Elämä Yhdysvalloissa 
Gust Aakula muutti Pohjois-Amerikkaan 23-vuotiaana joulukuussa 1907.Ellis Island Foundation Viitattu 29.10.2013. Hän saapui New Yorkin satamaan Southamptonista lähteneellä laivalla määränpäänään Minnesotan osavaltion Duluth, jonne Aakulan veli Frans Juho oli muuttanut jo neljä vuotta aiemmin. Hän elätti itsensä aluksi metsätyömiehenä ja myöhemmin 1920-luvun vaihteessa osuuskaupan hoitajana.Kokemäeltä Amerikkaan, osa 3 Sukututkijan loppuvuosi 25.7.2009. Viitattu 29.10.2013.

1910-luvun jälkipuoliskolla Aakula opiskeli Duluthissa sijainneessa Työväen Opistossa, joka oli vasemmistolainen amerikansuomalainen college.Tyovaen-Opisto, in 1916s University of Minnesota. Viitattu 29.10.2013. Myöhemmin 1920-luvulla hän toimi samassa koulussa opettajana ollen yksi opiston keskeisistä hahmoista.Records of the Work People's College (Tyovaen Opisto) 1904-1962 Immigration History Research Center of University of Minnesota. Viitattu 29.10.2013.Robert H. Haworth: "Anarchist Pedagogies: Collective Actions, Theories, and Critical Reflections on Education" (s. 57) Viitattu 29.10.2013. Oppilaitoksen toiminnasta vastasi Amerikan sosialistisen puolueen suomenkielinen osasto Amerikan Suomalainen Sosialistijärjestö (ASS). Koulun opettajat edustivat lähinnä ASS:n radikaalia anarkosyndikalistista siipeä ja se oli vuodesta 1921 lähtien myös syndikalistisen Industrial Workers of the World -ammattiliiton virallinen oppilaitos. Opettajan tehtävien lisäksi Aakula oli toimittajana kahdessa anarkosyndikalistien omistaman Workers' Socialist Publishing Company -kustannusyhtiön julkaisemassa lehdessä, Industrialisti-päivälehdessä sekä kuukausittain ilmestyneessä Tie Vapauteen -lehdessä.Dirk Hoerder: "The Immigrant Labor Press in North America, 1840s-1970s: An Annotated Bibliography: Volume 2: Migrants from Eastern and Southeastern Europe" (s. 230–232) Viitattu 29.10.2013. Tie Vapauteen lakkasi ilmestymästä vuonna 1937 ja Työväen Opisto lopetti toimintansa 1941, mutta Industrialistiin Aakula kirjoitti ainakin vielä 1950-luvun puolivälissä.Sports in Finnish-American Life The History Museum of East Otter Tail County. Viitattu 29.10.2013.

Aakula on kirjoittanut myös Työväen Opiston toistaiseksi julkaisemattoman historiikin "Short Sketches of the Features of Tyovaen Opisto, Work People's College, Duluth, Minnesota". Turun yliopiston siirtolaishistorian kokoelmaan kuuluu lukuisia hänen lahjoittamiaan amarikansuomalaiseen työväenliikkeeseen ja sen historiaan liittyviä teoksia.Siirtolaishistorian kokoelma  Turun yliopisto. Viitattu 29.10.2013. Gust Aakula kuoli Duluthissa 92-vuotiaana marraskuussa 1976.

 Lähteet 

Luokka:Amerikansuomalaiset henkilöt
Luokka:Yhdysvaltalaiset toimittajat
Luokka:Suomalaiset toimittajat
Luokka:Yhdysvaltalaiset anarkistit
Luokka:Suomalaiset anarkistit
Luokka:Vuonna 1884 syntyneet
Luokka:Vuonna 1976 kuolleet